WPL फाइनल की ओर मजबूत कदम बढ़ाया, अगले मुकाबले से तय होगा पहला फाइनलिस्ट
RCB-W vs MI-W WPL 2023: Match LIVE Score Update; Follow Mumbai Indians Vs Royal Challengers Bangalore, Women's Premier League 2023- Latest Photos and Video Updates on Dainik Bhaskar. मुंबई के पास टेबल में टॉप पर आने का मौका, जानिए पॉसिबल प्लेइंग इलेवन
मुंबई इंडियंस ने विमेंस प्रीमियर लीग में अपना आखिरी लीग मैच आसानी से जीत लिया है। टीम ने रॉयल चैलेंजर्स बेंगलुरु को 4 विकेट से हराया। मुंबई के डीवाई पाटिल स्टेडियम में मिली इस जीत से MI ने लीग के पहले सीजन के फाइनल की ओर मजबूत कदम बढ़ा दिया है। टीम ने छठी जीत दर्ज की है। पॉइंट टेबल में टीम के खाते में कुल 8 मुकाबलों के बाद 12 अंक हैं।
मंगलवार को मुंबई ने टॉस जीता और बेंगलुरु को बल्लेबाजी करने का न्योता दिया। बेंगलुरु ने पहले खेलते हुए 20 ओवर में 9 विकेट पर 125 रन बनाए। जवाब में मुंबई की बल्लेबाजों ने 126 रनों का टारगेट 16.3 ओवर में छह विकेट खोकर हासिल कर लिया। न्यूजीलैंड की ऑलराउंडर अमीलिया केर ने दोहरा प्रदर्शन किया। केर ने पहले तो बेंगलुरु को तीन विकेट दिए। फिर अहम मौके पर 31 रनों की नाबाद पारी खेलकर अपनी टीम को जीत दिला दी।
सबसे पहले देखिए मुंबई-बेंगलुरु मैच के बाद का पॉइंट्स टेबल...
अब जानिए कैसे तय होगा पहला फाइनलिस्ट...
दिल्ली-यूपी मैच से तय होगा पहला फाइनलिस्ट 
लीग का पहला फाइनलिस्ट दिल्ली और यूपी मैच से तय होगा, जो ब्रेबोर्न स्टेडियम में थोड़ी देर में खेला जाएगा। वर्तमान में मुंबई पॉइंट टेबल के टॉप पर है। उसके 12 अंक हैं, जबकि दिल्ली 10 अंकों के साथ उसका पीछा कर रही है। यदि दिल्ली यह मैच जीत लेती है, तो बेहतर रन रेट के आधार पर फाइनल के लिए क्वालिफाई कर लेगी और यदि दिल्ली की टीम हार जाएगी, तो मुंबई लीग की पहली फाइनलिस्ट बन जाएगी।
बता दें कि लीग मैचों के बाद पॉइंट टेबल के टॉप पर रहने वाली टीम सीधा फाइनल में प्रवेश करेगी, जबकि दूसरे और तीसरे नंबर की टीम के बीच 24 मार्च को डीवाई पाटिल स्टेडियम में एलिमिनेटर खेला जाएगा।
अब देखिए स्कोर ब्रीफ...
अब देखिए प्लेयर्स ऑफ द मैच अमीलिया केर का परफॉर्मेंस...
ऐसे गिरे मुंबई के विकेट...
पावर प्ले में मैथ्यूज-भाटिया की अर्धशतकीय साझेदारी
टारगेट का पीछा करने उतरी मुंबई इंडियंस के लिए हेली मैथ्यूज और यास्तिका भाटिया ने पहले विकेट के लिए 53 रन की साझेदारी की। यह साझेदारी यास्तिका भाटिया के आउट होने से टूटी। यास्तिका 26 गेदों पर 30 रन बनाकर आउट हुईं। उन्होंने चार चौके भी लगाए।
यहां से बेंगलुरु की पारी...
रिचा घोष और एलिसा पेरी ने बनाए 29-29 रन
डीवाई पाटिल स्टेडियम में टॉस हारकर पहले बल्लेबाजी करते हुए टीम ने 20 ओवर में नौ विकेट पर 125 रन बनाए। विकेटकीपर बल्लेबाज रिचा घोष और एलिस पेरी ने सबसे ज्यादा 29-29 रन बनाए। स्मृति मंधाना ने 24 रन की पारी खेली।
मुंबई इंडियंस की ओर से अमीलिया केर ने सबसे ज्यादा 3 विकेट लिए। नेटली सीवर ब्रंट और इजाबेल वॉन्ग को दो-दो विकेट मिले।
ऐसे गिरे बेंगलुरु के विकेट... 
फोटोज में देखिए मुंबई-बेंगलुरु मैच का रोमांच...
बिना बदलाव के उतरीं दोनों टीमें
इस मुकाबले के लिए दोनों ही टीमों में कोई बदलाव नहीं हुआ है।
देखिए प्लेइंग-11... 
दोनों टीमों की प्लेइंग इलेवन
रॉयल चैलेंजर्स बेंगलुरु: स्मृति मंधाना (कप्तान), सोफी डिवाइन, एलिस पेरी, हीथर नाइट, रिचा घोष (विकेटकीपर), कनिका आहूजा, श्रेयांका पाटिल, दिशा कसत, मीगन शट, सोभना आशा और प्रीति बोस।
मुंबई इंडियंस: हरमनप्रीत कौर (कप्तान), यास्तिका भाटिया (विकेटकीपर), हेली मैथ्यूज, नैटली सीवर ब्रंट, अमीलिया केर, पूजा वस्त्राकर, हुमायरा काजी, इजाबेल वॉन्ग, अमनजोत कौर, जींतिमनी कलिता और साइका इशाक।
मुंबई का ऑलराउंड प्रदर्शन 
WPL में मुंबई का प्रदर्शन शानदार रहा है। अब तक खेले गए साथ मुकाबलों में मुंबई क्लो 5 में जीत और 2 में ही हार मिली है। पिछले दो मुकाबलों में उसे दिल्ली और यूपी ने हराया है। मुंबई नहीं चाहेगी की वें अपनी सिलसिलका जारी रखे। हरमनप्रीत की टीम में बैलेंस है। सभी विदेशी प्लेयर्स वर्ल्ड क्लास हैं। इनमें अमीलिया केर, नेटली सीवर और हीथर ग्राहम किसी भी गेम को चेंज कर सकती हैं। वहीं, साइका इशाका की बॉलिंग भी कहर बरपा रही है।
RCB ने पिछले दो मैच जीते
RCB ने पिछले दो मैच जीते है। पहले 5 मैच में उसे हार का सामना करना पड़ा। अब पॉइंट्स टेबल में उसके 4 पाॅइंट है। इस कारण वह प्लेऑफ की दौड़ से बाहर हो चुका है। बेंगलुरु की कप्तान स्मृति मंधाना टूर्नामेंट में कुछ ख़ास नहीं कर सकी। हालांकि, सोफी डिवाइन की बल्लेबाजी ने सबको हैरान किया है। पिछले मैच में गुजरात के 99 रन की शानदार पारी खेली थी।
